kardosdrur/scandi-wiki huggingface dataset:
Johannes Schmidt (biolog)

Ernst Johannes Schmidt (2. januar 1877 i Jægerspris – 21. februar 1933 i København) var en dansk biolog, naturforsker og leder af Carlsberg Laboratoriums fysiologiske afdeling fra 1910. Han var botaniker, men blev berømt for sine forsøg på at finde ålens gydeplads med  1921–22 og 1928–30.

Han er begravet på Vestre Kirkegård i København.

Hæder 
 1908: Ridder af Dannebrogordenen
 1918: Medlem af Videnskabernes Selskab
 1922: Dannebrogsmand
 1923: Æresdoktor ved 
 1930: Fortjenstmedaljen i sølv
 1932: Kommandør af 2. grad af Dannebrog

Se også 
 Billeder fra Carlsberg-Fondets oceanografiske Expedition omkring Jorden 1928-30 film om Dana-ekspeditionen 1928–30

Eksterne henvisninger 
 

Biologer fra Danmark
Æresdoktorer
Faglitterære forfattere fra Danmark
Kommandører af Dannebrog
Modtagere af Fortjenstmedaljen i sølv
Carlsberg
Danskere i 1800-tallet
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Medlemmer af Videnskabernes Selskab
Modtagere af Galathea Medaillen
Alumni fra Københavns Universitet
Ansatte ved Carlsberg Laboratorium
Martin Sne

Martin (Wolfsberg) Sne (født 28. oktober 1955, død 10. april 2019) var en dansk multikunstner: fotograf, musiker, komponist, digter og skuespiller . Søn af skuespillerinden Aase Sonja Wolfsberg og filmkritikeren Svend Mikael Sne. 

Filmografi

Spillefilm 
 09.11.1973	Afskedens time af Per Holst
 21.12.1979	Charly & Steffen af Henning Kristiansen
 18.09.1998	Den blå munk af Christian Braad Thomsen

Novellefilm 
 1996		Ølaben af Helle Ryslinge

Tv 
 21.10.1973	I Adams verden af Palle Kjærulff-Schmidt.
 11.09.1977	En ordentlig omgang af Palle Wolfsberg.
 12.08.1979	Ugen ud, afsnit 1 af Jens Christian Schmidt.
 13.08.1979	Ugen ud, afsnit 2 af Jens Christian Schmidt.
 14.08.1979	Ugen ud, afsnit 3 af Jens Christian Schmidt.
 15.08.1979	Ugen ud, afsnit 4 af Jens Christian Schmidt.
 16.08.1979	Ugen ud, afsnit 5 af Jens Christian Schmidt.
 17.08.1979	Ugen ud, afsnit 6 af Jens Christian Schmidt.
 03.05.1980	En by i provinsen, afsnit 15 Lugten i bageriet af Bent Christensen.
 03.12.1997	Gufol mysteriet, afsnit 3 af Morten Lorentzen
 08.12.1997	Gufol mysteriet, afsnit 8 af Morten Lorentzen
 16.12.1997	Gufol mysteriet, afsnit 16 af Morten Lorentzen
 23.12.1997	Gufol mysteriet, afsnit 2 af Morten Lorentzen

Kildeangivelser

Eksterne henvisninger 
 

Skuespillere fra Danmark
Top (tøj)

En top er en type af tøj, som dækker den øvre del af kroppen fra halsen til taljen, specielt for kvinder. 
Toppe er nogle gange kortere i højden, 
eller dækkende ned til halvden af lårene. Mænds toppe er typisk parret med bukser - og kvinders med bukser eller skørter. Almindelige toppe typer er t-shirts, bluser og skjorter.

Typer

Se også 
 Topløs

Kilder/referencer

Eksterne henvisninger
Riksväg 63

Riksväg 63 er en svensk riksväg, som går mellem Karlstad og Ludvika via Filipstad.

Den er skiltet Ludvika mod nord og Karlstad mod syd. Strækningen mellem Ludvika og Kopparberg deles med Riksväg 50. Vejen er vigtig for rejsende mellem Värmland/Dalsland og Dalarna/Norrlandskusten. Der kører derfor mange lastbiler. Vejen løber gennem relativt tyndt befolkede områder, hvorfor personbilstrafikken ikke er ret tæt.

Standard 
Vejen er landevej hele vejen. Vest for Hällefors er den 7 til 9 meter bred og med en maksimal hastighed på . Øst om Hällefors er den meget skæv og smal, 6 til 8 meter. Vejen passerer gennem mange byområder, herunder Molkom, Filipstad, Persberg, Hällefors og Kopparberg.

Historie 
Vejen havde i 1950'erne vejnumrene 236 Karlstad-Molkom og 233 Molkom – Filipstad – Kopparberg (– Skinnskatteberg – Västerås).

Det meste af vejen er den gamle strækning. Milestenene på en del af strækningen langs vejen antyder dette, ligesom kurverne. Siden 1950'erne har riksväger skulle bygges med kurver, som ikke er skarpere end at en maksimal hastighed på  er passende. De seneste årtier er der ikke sket den store udvikling. Sammenlignet med 1940'erne er der nyere veje fra 1970'erne tæt på Karlstad. En ny gennemkørsel gennem Filipstad og syd om Hällefors fandtes i 1960'erne, men ikke i 1940'erne.

Trafikpladser og afkørsler

Noter 

Veje i Sverige
Belægningssten

Belægningssten er fliselignende sten støbt i beton. En belægningssten defineres ved at længden divideret med tykkelsen højst må give 4. Samtidigt må arealtet af en belægningssten ikke være over 1 kvadratmeter. Hvis længden divideret med tykkelsen er over 4, eller hvis arealet er over 1 kvadratmeter, er der i stedet tale om en betonflise.

Belægningssten findes i mange forskellige variationer og med mange forskellige navne. Der er dog mange af de forskellige navne på stenene som dækker over den samme type af sten.

En belægningssten med længde på 21 cm og bredde på 14 cm går under navne som Herregårdssten, Holmegårdssten, Slotsbrosten og Bondesten.

Udover disse typer af belægningssten findes der også en lang række andre, som kløversten, der er velegnede til nedlægning med maskine og derfor ofte bliver set på større arealer som parkeringspladser. Der laves også specielle belægningssten til parkeringspladser som græsarmeringssten, der giver et grønt præg til pladsen, samtidig med at der etableres et godt dræn, så der ikke bliver vandpytter på parkeringspladsen.

Belægningssten fremstilles i mange forskellige tykkelser til forskellige formål. Der findes belægningssten fra 5 cm til 10 cm tykke afhængigt af hvor de skal bruges. Til indkørsler anbefaler Dansk beton som minimum 6 cm, mens der til arealer med tung trafik anbefales 10 cm.

Se også 
 Naturstensbelægning

Kilder/referencer 

Bygningssten
Länsväg 233

Länsväg 233 er en primær länsväg i Sverige mellem Örebro, Dalarnas og Västmanlands län. Vejen løber mellem Kopparberg (Riksväg 50) og Ramnäs (Riksväg 66) via bl.a. Malingsbo, Godkärra (Riksväg 68), Skinnskatteberg og Gunnilbo. Længden er ca. 83 km.

Veje i Sverige
Henryk Maculewicz

Henryk Józef Maculewicz (født 24. april 1950 i Grudza, Polen) er en tidligere polsk fodboldspiller (forsvarer)

Maculewicz spillede i en årrække i hjemlandet hos Wisła Kraków, hvor han var tilknyttet i otte sæsoner. Han havde også ophold i fransk fodbold hos RC Lens og Paris FC.

Maculewicz opnåede desuden 23 kampe for det polske landshold. Han var med i landets trup til VM i 1978 i Argentina. Her spillede han alle holdets seks kampe i turneringen, hvor polakkerne blev slået ud efter det andet gruppespil.

Referencer 

Fodboldspillere fra Polen
Deltagere ved verdensmesterskabet i fodbold 1978
Fodboldspillere fra Wisła Kraków
Fodboldspillere fra RC Lens
Fodboldspillere fra Paris FC
Drift

Drift kan henvise til flere emner:

Virksomhedsdrift - det at drive en virksomhed, anskuet som praksis eller fag
Drift (psykologi) - en psykologisk trang til at gøre noget (f.eks. seksualdriften)
Ble (flertydig)

Ble eller BLE har flere betydninger:
 Ble - anvendes på spædbørn
 Bluetooth LE
Simon Lautrop

Simon Lautrop (født 1961 i København) er en dansk fotograf, forfatter, forlægger og opfinder. Han er søn af billedhugger Jørgen Haugen Sørensen og oversætter Marianne Lautrop. I 1985 startede han fotoatelier Planet foto sammen med fotografen Bent Ryberg med speciale i fotografering af kunst. Siden 1990 har han arbejdet som freelancer for en lang række museer og har bl.a. digitaliseret samlingen på Bornholms Kunstmuseum. Han har i sit arbejde med fotografering af kunst ydet større bidrag til udgivelserne "Dansk Nutidskunst", "Ny Dansk Kunsthistorie" og Veksølunds kataloger 1985-2010.

I 2000 og 2001 tegnede og skrev Simon Lautrop børnebøgerne om søskendeparet Nix og Nitte, som blev udgivet på Lindhardt og Ringhof, bøgerne er til børn mellem 3 og 6 år. 

I 2008 fotograferede Simon Lautrop bogen Lindøværftet L208 som blev udgivet på forlaget Picto. Lindøværftet L208 blev udtaget til "Årets Bedste Bogarbejde" af Foreningen for boghaandværk 2008. I 2015 udgav han sammen med Ina Rosing bogen Tasiilaq. Den blev anmeldt i Politiken, som gav den fire af seks mulige hjerter.

Bibliografi 
 Marokkansk motiv (1998) med forfatter Thomas Boberg
 Nix og Nitte (2000) tegnet børnebog
 Nix og Nitte - Jeg ønsker (2001)
 Mennesket i Metal (2006)
 Lindø værftet L208 (2008)
 Tasiilaq (2015) bog med billeder og malerier, lavet sammen med Ina Rosing
 Veksølund Skulpturpark - af Simon Lautrop & Dina Rawat (bog på 79 sider og en video)

Hæder 
2008 - Bogen Lindøværftet L208 er blandt 30 udvalgte som "Årets Bedste Bogarbejde" af Foreningen for Boghaandværk

Kilder

Eksterne henvisninger 
 Simon Lautrops hjemmeside
 PictoScanner hjemmeside 
 Forlaget Pictos hjemmeside

 Litteratursiden
 Boghaandvaerk.dk (pdf) 

Fotografer fra Danmark
Faglitterære forfattere fra Danmark
Personer fra København
Børnebogsforfattere fra Danmark
Virkning (fysik)

Virkningen er inden for fysikken en størrelse, som er forbundet med enhver fysisk proces. Hvis en proces kan foregå på flere måder, vil den vælge den proces med den mindste virkning jf. mindstevirkningsprincippet. Virkningen  er defineret som:
,
hvor  er tiden, og integralets grænser repræsenterer starttiden og sluttiden for processen.  er Lagrangen, der er defineret som den kinetiske minus den potentielle energi. Man lader altså Langrangen afhænge af tiden og integrerer den over det relevante tidsinterval.

Fodnoter

Se også 
 Hamiltons princip

Analytisk mekanik
Powder River

Powder River  (Assiniboine: Caȟní wakpá  ) er en omkring 604 km lang biflod til Yellowstone River, der løber fra den nordøstlige del af Wyoming og nordover fra Rocky Mountains og  gennem den sydøstlige del af Montana i USA, hvor den munder ud i Yellowstone River, nedenfor Miles City.  Den afvander et område, der historisk er kaldt Powder River Country på  Great Plains øst for Bighorn Mountains. Powder er 604 km lang. Den har givet navn til Powder River County. Afvandingsområdet er ca. 56.656  km².

Se også
Vandløb i USA

Eksterne kilder/henvisninger 

Vandløb i Wyoming
Vandløb i Montana
Karl 4. af Spanien

Karl 4. (spansk: Carlos IV født 11. november 1748 i Portici, død 19. januar 1819 i Napoli) var konge af Spanien fra 1788 til 1808.

Regeringstid 
Karl 4. var søn af Karl 3. af Spanien og overtog tronen ved faderens død i 1788. Karl 4. blev væltet ved et kup i 1808. Derefter var sønnen Ferdinand 7. af Spanien  konge marts - maj 1808 og igen 1814 -1833. Fra 1808 til 1814 sad Ferdinand 7. i fransk fængsel, mens Joseph Bonaparte var konge i Spanien.

Efterkommere 
Karl 4. var gift med Maria Luisa af Parma (1751-1819). De fik følgende børn
 Carlota Joaquina (1775–1830), dronning af Portugal, gift med kong Johan 6. af Portugal
 Maria Amelia (1779–1798)
 Maria Luisa (1782–1824), dronning af (Etrurien (1801 - 1807) og hertuginde af (Lucca (1815 -1824), gift med kong Ludvig 1. af Etrurien (1773 –1803), deres søn Karl Ludvig (1799–1883) var konge af Etrurien (1803 - 1807), hertug af Lucca (1824-1847) og af Parma og Piacenza (1847-1849)
 Ferdinand 7. af Spanien (1784–1833)
 Maria Isabella (1785–1848), dronning af Begge Sicilier, gift med kong Frans 1. af Begge Sicilier (1777 – 1830)
 Carlos María Isidro de Borbón, kendt som 'Don Carlos', greve af Molina (1788–1855), leder af oprøret i den første af Carlistkrigene 
 Francisco (1784–1865), svigerfar til Isabella 2. af Spanien og farfar til Alfons 12. af Spanien 
 otte børn, der døde som små

Referencer

Eksterne henvisninger 

Regenter af Spanien
Fyrster af Asturien
Huset Bourbon
Monarker der har abdiceret
Katolske monarker
Solitaire

Solitaire er et brætspil for én spiller. Spillet spilles på et særligt spillebræt med huller med en pind (eller kugle) i hvert hul pånær ét. Målet med spillet er at fjerne samtlige pinde pånær én.

Spillet kendes fra 1697, hvor magasinet Mercure galant bragte en beskrivelse af brættet, reglerne og udvalgte opgaver.

Spillebræt 

Der findes to almindeligt anvendte spillebrætter: Det engelske med 33 huller i korsform (ikke ulig ludo) og det franske med 37 huller (et ekstra hul i hver vinkel af korset).

Spil 

Almindeligvis begynder man med det midterste hul tomt (i alt fald på det engelske spillebræt), og målet er, at den sidste pind skal ende i det midterste hul.

Spillet rummer kun én type træk: At lade en pind springe over en anden pind til et tomt hul, hvorefter den oversprungne pind fjernes. På de almindelige anvendte spillebrætter kan pinde kun flyttes lodret og vandret.

Strategi 
Det er meget let at ende med enkelte pinde, der er placeret langt fra de øvrige pinde.

Løsning 
Som andre matematiske opgaver (som f.eks. problemskak) er der blevet regnet på solitaire, og på det engelske spillebræt findes der flere løsninger (den første beskrevet i 1912). På det franske bræt findes ingen løsning, hvor man begynder og ender med det midterste hul - til gengæld findes der løsninger, hvor det tomme hul er lige på den ene side af midten, og den sidste pind ender lige på den anden side af midten.

Litteratur 

 .
 
 .
 .
 .
 .
  206 (6): 156–166, June 1962; 214 (2): 112–113, Feb. 1966; 214 (5): 127, May 1966.
 .
 .

Eksterne links 

 HTML5 version af Albino Tonnina
 A Solitaire Game and Its Relation to a Finite Field
 Peg solitaire and group theory

Hjernevridere
Hamiltons princip

Hamiltons princip (opkaldt efter William Rowan Hamilton) er inden for fysikken en sætning, der siger, at en fysisk proces altid vil foregå på en måde, dvs. tage en bestemt vej, så virkningen I bliver minimeret. Man kan også sige at en infinitesimal ændring i vejen ikke vil ændre på virkningen til første orden. Idet virkningen er defineret som
 ,
kan vi skrive Hamiltons princip på følgende måde:
 
Her er t tiden, man integrerer fra processens starttid til dens slutttid, og L er Langrangefunktionen, der er defineret som den kinetiske minus den potentielle energi. Symbolet delta δ angiver, at vi kigger på en infinitesimal variation. Udtrykket siger altså, at en infinitesimal ændring i vejen, en variation, skal ændre virkningen forsvindende lidt.
Dette princip gælder, når alle kræfter kan forklares med et potential, som kan afhænger, af koordinater hastigheder og tid.

Når systemet kun er underlagt holonomiske begrænsninger, kan bevægelsesligningen for systemet udledes ud fra Hamiltons princip. Dermed erstatter det Newtons love.

Referencer 

Analytisk mekanik
Principper
Carl Rudolph von Bertouch

Carl Rudolph von Bertouch (12. september 1709 – 10. maj 1765) var en dansk officer og kammerherre, far til Ernst Albrecht von Bertouch og Frederik Julian Christian von Bertouch. 

Han var søn af generalløjtnant Georg von Bertouch og hustru og blev formentlig opkaldt efter hertug Carl Rudolph af Württemberg-Neuenstadt, som faderen tjente under. Han sluttede sin karriere i Hæren som karakteriseret oberst.

Bertouch blev gift 1745 med Ulrikke Catharina Frederikke de Witt (24. februar 1721 - 21. maj 1775).

Han er begravet i krypten i Christians Kirke.

Kilder 
Danmarks Adels Aarbog 1886.

Carl Rudolph
Officerer fra Danmark
Kammerherrer fra Danmark
Faserum

Faserum udspænder alle de tilstande et fysisk system kan være i. For mekaniske systemer, vil man kunne beskrive et system ud fra dets generaliserede koordinater og impulser. Typisk vil der være et par af et koordinat og en impuls for hver frihedsgrad.

Et simpelt eksempel er et pendul, der kun kan svinge frem og tilbage. Pendulets vej kan så beskrives i et faserum af vinklen og impulsen.

Fysik
Dynamiske systemer
Grado (Asturien)

Grado (asturisk: Grau) er en kommune i fyrstendømmet Asturien. Mod nord grænser den til Candamo og Las Regueras, mod syd til Teverga og Yernes y Tameza, mod vest til Belmonte de Miranda og Salas og mod øst til Proaza, Santo Adriano og Oviedo. Kommunens hovedby er Grado.

Geografi 

Grado kommune rummer store forskelle, geografisk set. Dens nordlige del når grænsen til det asturiske kystområde, der er domineret af brede dale og lave bjerge. Omvendt i den sydlige del, hvor kommunen når den Kantabriske bjergkæde, der her når op i væsentlige højder som Picu la Berza, der er 1.500 m over havet. 

Denne stigning i højde, som går fra godt 40 m til 1.500 m, giver kommunen en uforlignelig skønhed, hvor man kan opleve meget forskelligartede landskaber.

Hydrografi 
Den vigtigste flod i Grado kommune er Nalón, som løber meget tæt forbi hovedbyen (Grado) i kommunens nordlige del. Regnet efter størrelse er Cubia den næstvigtigste. Den løber gennem selve byen, indrammet af en smuk flodpromenade, for at ende som en biflod til Nalón. Dernæst følger floden Sama, der ligeledes er en biflod til Nalón, og som løber gennem den østlige del af kommunen. Desuden løber småfloderne Vega og Las Varas gennem kommunen, og der er flere andre vandløb som bl.a. Rodaco og Martín og nogle småbække i kommunen.

Flora og fauna 
Med en vegetation præget af atlantisk klima, kan man nyde enorme skove med Ægte Kastanje, Egearter, Almindelig Bøg og Vorte-Birk. Vegetationens karakteristiske, grønne farve giver friskhed til dette landområde. I faunaen findes vildsvin, rådyr, tjur og enkelte bjørne.

Historie 

De ældste fund fra stedet kan dateres til bronzealderen. Fra jernalderen kan man stadig se rester af voldomkransede borge. Trods kraftig bebyggelse under romerriget er der kun bevaret enkelte vidnesbyrd fra den tid, da befolkningen igen og igen har brugt forladte bygninger som stedbrud. Fra middelalderen er endnu i dag bevaret imponerende bydninger i form af vagttårne (i Villanueva, Báscones og Coalla). I den tidlige middelalder var den nuværende kommunes område opsplittet i enhederne Pramaro, Salcedo og Bayo, og sammenlægningen til det nuværende areal skete først i det 13. århundrede.

Jakobsvejen 
Grado er en station på ét af de ældste, historisk bevidnede forløb af Jakobsvejen, som er pilgrimsruten fra Frankrig til Santiago de Compostela (se rutebeskrivelsen her).

Sogne 
Die Gemeinde Grado ist in 28 Parroquias unterteilt

Befolkningsudvikling

Politik 

Kilder: Det spanske indenrigsministerium og Federación Asturiana de Concejos (Den asturiske sammenslutning af kommunalråd

Økonomi 

Data fra det statistiske kontor for erhvervsudvikling i Asturien, oplysninger fra 2009 (PDF; 108 kB)'', SADEI

Seværdigheder 
 Hjemstavnsmuseum (Museo Etnográfico de Grado – La Cardosa s/n - 33820 Grado, Tel.: 985 75 30 73)
 Capilla (Kapel) de los Dolores fra det 18. århundrede
 Sognekirken Iglesia Parroquial de San Pedro fra 1890
 Iglesia (kirke) de San Martín in Gurullés fra 1117
 Vagttårnet Torre de Villanueva

Noter

Eksterne links 
 Oplysninger fra Grado (Sp)
 Den asturiske sammenslutning af kommunalråd 

Byer i Asturien
Jakobsvejen
Johannes Schmidt

Johannes Schmidt er navnet på flere personer:

 Johannes Schmidt (lingvist) (1843-1901) – tysk lingvist
 Johannes Schmidt (biolog) (1877-1933) – dansk biolog (Ernst Johannes Schmidt)
 Johannes Schmidt (politiker) (1869-1959) – formand for Slesvigsk Parti og folketingsmedlem (Johannes Schmidt-Vodder)
 Johannes Schmidt (fodboldspiller) (1923-2004) – dansk fodboldspiller
Johannes Ritter

Johannes Ritter Plum (født 15. februar 1995 i Danmark) er en dansk tidligere fodboldspiller.

Karriere

FC Nordsjælland 
Ritter kom til FCN som U14 spiller fra Helsingør IF. I september 2012 blev Ritter udtaget til FCN's Champions League-trup, som nr. 42.

I sommeren 2014 var Ritter en ud af seks U/19-spillere, der blev rykket op i superligatruppen.

FC Helsingør 
Den 2. august 2016 blev det offentliggjort, at Ritter skiftede til FC Helsingør på en aftale gældende for resten af 2016 efter at have fået ophævet sin fuldtidskontrakt med FCN Nordsjælland dagen før.

Han stoppede karrieren i november 2018 grundet en hofteskade, som havde plaget ham det foregående år.

Referencer

Eksterne henvisninger 
 

Fodboldspillere fra Danmark
Fodboldspillere fra FC Nordsjælland
Fodboldspillere fra FC Helsingør
Santa María de Villandás

Santa María de Villandás (asturisk: Santa María Villandás) er et sogn i Grado kommune, som ligger omtrent midt i fyrstendømmet Asturien. Det har en befolkning på 123 indbyggere  fordelt på 135 boliger. Sognet har en udstrækning på 12,40 km².

Sognet ligger i den midtvestlige del af kommunen. Det grænser til sognene Pereda og Sorribas mod nord. Mod øst er det Ambás og mod sydøst Santianes. Mod syd grænser sognet op til Restiello og mod sydvest til Vigaña. Endelig grænser sognet mod vest op til Belmonte, San Martín de Lodón og San Bartolomé.

Sognets gennemsnitlige højde når lige 470 m, og det ligger ca. 13 km fra Grado, kommunens hovedby, når man måler langs landevejen AS-311.

Blandt sognets arkitektur kan man fremhæve vagttårnet i Villandás, som blev dynamitsprængt af naboerne i 1935, og hvis byggestil kunne sammenlignes med tårnet i Villanueva, i sognet Pereda. Desuden Sankt Estebans kapel, som har et enkelt skib og en firkantet apsis, som er typisk for den landligt asturiske, romanske stilart.

Guds Moders kirke findes i selve landsbyen Santa María de Villandás. Her afholdes festen for Vor Frue af Rosariet på den første søndag i oktober under gejstlig nærværelse og tidligere også med deltagelse af pilgrimme.

Endelig er der optegnet en landbolig blandt Oviedokirkens besiddelser i Villandás. Den er nævnt i en oversigt over de besiddelser som denne institution kunne føre tilbage til det 12. århundrede.

Befolkningstal 
Ifølge en optælling i 2009 bestod sognet af indbyggerne i:
 La Cabaña (landsby): 2 indbyggere.
 La Campusa (landbolig): ubeboet..
 Capítulo (Capítulu) (landbolig): 2 indbyggere.
 La Fueja (La Fuexa) (lokalitet): 11 indbyggere.
 El Gorrión (El Gurrión) (landbolig): 3 indbyggere.
 Los Lodos (Los Llodos) (landsby): 7 indbyggere.
 Puente de Seaza (El Puente Seaza) (landbolig): affolket.
 Robledo (Robléu) (landsby): 10 indbyggere.
 Rozallana (landbolig): 5 indbyggere.
 Santa María de Villandás (landsby): 8 indbyggere.
 Seaza (landsby) (lokalitet): 23 indbyggere.
 Villandás (lokalitet): 32 indbyggere.
 Vío del Pedrouco (Víu'l Pedroucu) (landsby): 13 indbyggere.
 Vío del Pico (Víu'l Picu) (landsby): 7 indbyggere.

Noter

Kilder 
 Sociedad Asturiana de Estudios Económicos e Industriales: Nomenclátor de entidades de población de Asturias 2008
 Ayuntamiento de Grado: Los pueblos de Grado 

Asturien
Landsbyer
Kilpisjärvi

Kilpisjärvi (nordsamisk: Gilbbesjávri) er en bebyggelse i den nordvestlige del af Enontekiö kommune i Laplands len i Finland. Stedet havde 86 indbyggere i 2005. Kilpisjärvi ligger ved Europavej E8, lige ved grænsen til Norge. Den nærmeste bebyggelse er byen Skibotn ved Storfjorden i Norge, 43 kilometer længre mod vest. Der går bus fra Kilpisjärvi til blandt andet Tromsø, Karesuando og Rovaniemi.

Stedets beliggenhed ved den norske grænse gør, at grænsehandel for nordmænd er en vigtig del af stedets økonomi. Det mest kendte landmærke i Kilpisjärvi er fjeldet Saana.

Kildehenvisninger 

Lappi
Byer i Finland